Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Vývojové trendy telekomunikačných sietí

	Ing. Ivan Stankovský, CSc.
										Riaditeľ
							Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu: 
Vývojové trendy telekomunikačných sietí 
Zdôvodnenie vzdelávacieho programu: 
V materiáli Koncepcia informatizácie a digitalizácie rezortu školstva s výhľadom do roku 2020 sa uvádza: „Mení sa poslanie škôl, ktoré čelia silnejúcej konkurencii  atraktívnych médií. Formálne vzdelávanie čelí kríze dôvery. Je viac ako nesprávne ignorovať dynamiku sveta, požiadavky trhu práce, vývoj hospodárskych odvetví (internetová ekonomika, trendy a vývoj na trhu digitálnych technológií) a požiadavky a záujmy iných sektorov
Podnetom k tvorbe vzdelávacieho programu je požiadavka učiteľov odborných predmetov na kontinuálne vzdelávanie vo svojom odbore, nakoľko u poskytovateľov kontinuálneho vzdelávania momentálne prevažujú programy pre všeobecnovzdelávacie predmety a všeobecne zamerané programy týkajúce sa informačných a komunikačných technológií (IKT). A aj dostupné programy v oblasti komunikácie sa týka len základov
a užívania. Doteraz nebol pripravený vzdelávací program (VP) so zameraním na rozvoj takých zručností, ktoré by umožňovali absolventom aplikovať znalosť komunikačných systémov na praktické využitie vo vyučovacom procese.
Vychádzajúc z profesijných štandardov pedagogických zamestnancov ciele i obsah VP sú navrhnuté tak, že dávajú účastníkom priestor na poznanie problematiky telekomunikačných prostriedkov a vytvárania sietí, s ktorými sa stretávame v praxi. Vo svojom obsahu sa vzdelávací program zameriava na poznanie metód a foriem podporujúcich rozvoj odborných kompetencií pre stavbu, konfiguráciu a riadenie sieťovej komunikácie. 
Druh kontinuálneho vzdelávania: 
aktualizačné vzdelávanie
Forma kontinuálneho vzdelávania: 
Kombinovaná 30 hodín, z toho 24 hodín prezenčnou a 6 hodín dištančnou formou
Hlavný cieľ: 
Vzdelávací program ponúka pedagogickým pracovníkom získanie praktickej skúsenosti s najnovšou a najrýchlejšou WiFi technikou a jej použitia na vytváranie WiFi sietí v školskom prostredí a na účely praktického vyučovania.
Cieľom je získanie kompetencie na výber vhodných komponentov a tvorbu výukových modelov a reálne použiteľných súčiastok. Praktické využitie poslúži pri vytváraní a konfigurácii komunikačného prostredia a simuláciu LAN sietí, pri ročníkových prácach študentov, SOČ a praktickej časti maturitných skúšok. Vzdelávací program ponúka rozšírenie znalostí a aktualizáciu poznatkov o vývojových trendoch rýchlo sa rozvíjajúcej bezdrôtovej komunikácie a jej aplikácii. 

Špecifické ciele: 
•	prehĺbiť poznatky v odbore bezdrôtovej komunikácie  
•	rozšíriť znalosti najnovších metód tvorby LAN a WiFi sieti 
•	oboznámiť sa s aktuálnymi a vyvíjanými systémami telekomunikácii
•	získať kompetenciu na výber vhodných zariadení a komponentov výkonnej WiFi siete 
•	rozšíriť možnosti na využitie tvorby sietí pre potreby vyučovania 
•	získať znalosti a zručnosti na demonštráciu a ukážku vytvorenia siete 
Obsah vzdelávacieho programu: 
Téma	Forma	Rozsah	
WiFi hardware a štandardy bezdrôtových sietí	prezenčná	4	
•	WiFi hardware - ukážky nových technológií, rozšírenie informácií o nové protokoly a štandardy, Slovenské regulácie.
•	Technológia spojení Bod-Bod, prepojenie, použiteľné technológie, kompatibilita a možnosti.
•	Praktická časť – základné konfigurácie, nastavenie spojení Bod-Bod a Bod-Multibod.			
Zabezpečenie sietí a WiFi protokoly	prezenčná	4	
•	Zabezpečenie sietí, autentifikácia a statická konfigurácia WPA,WEP, Radius.
•	Praktická časť – konfigurácia a správa autentifikácii, zabezpečenie.			
WiFi nadradené funkcie	prezenčná	4	
•	Rozšírené vlastnosti, technológia prepojovania WDS – bridging.
•	Praktická časť – nastavenie , otestovanie, ukážky aplikácii v praxi.			
Odlaďovanie problémov 	prezenčná	2	
•	Teória hľadania a odstraňovania problémov - Troubleshooting
•	Praktická časť – základné konfigurácie, nastavenie, otestovanie, troubleshooting			
WiFi nástroje 	prezenčná	2	
•	Wireless nástroje – popis a použitie v praxi
•	Praktická časť – identifikácia rušenia, použitie spektrálnej histórie na odladenie inštalácie
•	Cvičenie zamerané na realizáciu konfigurácií a rôznych sieťových topológií.			
Úloha: Vytvoriť návrh vyučovacej hodiny pre žiakov.	dištančná	6	
•	Tvorba siete, odladenie siete, ukážka troubleshootingu. Cieľom je využiť nové technológie a prezentovať ich žiakom.
•	Výstup z dištančnej úlohy:  Pracovný list s postupom a konfiguráciou jednotlivých zariadení, testovacia procedúra, potvrdenie predpokladov.			
Cvičenie na vytvorenie, konfigurovanie a činnosť WiFi siete na účely vyučovania	prezenčná	8	
Spolu	prezenčne
dištančne	24
6	
Profil absolventa: 
Absolvent sa v priebehu kurzu naučí: 
•	správne vybrať hardware na jednotlivé použitia
•	nakonfigurovať sieť, vyhľadávať chyby a odstraňovať konflikty medzi zariadeniami
•	predviesť a prezentovať činnosť správne fungujúcej siete
•	osvojiť si špecifiká a pravidlá úspešnej tvorby WiFi siete na vyučovanie
•	rozšíriť si možnosti možnosti využitia tvorby dočasných sieti, pri ročníkových prácach študentov, SOČ a praktickej časti maturitných skúšok
Rozsah vzdelávacieho programu: 
Celkový počet vyučovacích hodín: 30, prezenčne 24, dištančne 6
Bližšie určená kategória, podkategória pedagogických zamestnancov; kariérový stupeň, kariérová pozícia: 
Kategória: 
učiteľ, majster odbornej výchovy 
Podkategória: 
učiteľ pre nižšie stredné odborné vzdelávanie, stredné odborné vzdelávanie, úplné stredné všeobecné vzdelávanie
Kariérový stupeň: 
Samostatný pedagogický zamestnanec, pedagogický zamestnanec s prvou atestáciou, pedagogický zamestnanec s druhou atestáciou
Kariérová pozícia: nešpecifikovaná
Vyučovací predmet:
Predmety zamerané na informačnú techniku, elektroniku, elektrotechniku a telekomunikačnú techniku
Podmienky pre zaradenie uchádzačov: 
Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
•	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ.
•	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi.
Spôsob ukončovania a požiadavky na ukončovanie: 
•	účasť najmenej 80 % na vzdelávacom programe
•	záverečná prezentácia pred účastníkmi vzdelávania a lektorom
•	vypracovanie úlohy v rámci dištančnej formy
Témy prezentácie: 
prezentácia vypracovaného postupu a ukážka vytvorenia a funkcie WiFi siete
Garant a personálne zabezpečenie: 
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing. Slavomír Kožár, riaditeľ, dlhoročný učiteľ odborných elektrotechnických a IKT predmetov s druhou atestáciou na SPŠE v Prešove.
Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v ústavoch ďalšieho vzdelávania univerzít s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci IT firiem s minimálne trojročnou praxou v odbore a lektorskou praxou.
Finančné, materiálne zabezpečenie: 
Všetky náklady účastníka vzdelávania hradí vysielajúca organizácia, resp. účastník sám.
Technické a informačné zabezpečenie: 
Prednášková miestnosť s kapacitou aspoň 20 miest (dataprojektor, interaktívna tabuľa a audiovizuálna technika), laboratórium CISCO technológií alebo MIKROTIK technológií, vybavené modernou didaktickou technikou –15+1tenkých klientov s pripojením na PC sieť a internet - LVT, 15 + 1 PC s pripojením na PC sieť a internet -CISCO, softvéry potrebné pre výučbu IT, interaktívna tabuľa s dataprojektorom a učebné pomôcky potrebné pre výučbu
Návrh počtu kreditov:
8 kreditov
•	6 kreditov za absolvovanie aktualizačného vzdelávania
•	2 kredity za absolvovanie záverečnej prezentácie pred lektorom a účastníkmi vzdelávania